**Orosz nyelvi alapvizsga-követelmények haladók részére**

**(A2 és B1 szint között)**

**1.** **Általános információk**

A Közös Európai Referenciakeret (a továbbiakban KER) A2 és B1 szintre vonatkozó meghatározásait figyelembe véve, a haladó csoportba beosztott vizsgázó megérti és szabadon használja mindennapi kifejezéseket és alapvető fordulatokat. Megérti a lényeget sok olyan rádió- és tévéműsorban, ahol aránylag lassan és érthetően beszélnek az aktuális hírekről, személyes vagy szakmai témákról. Elboldogul a legtöbb olyan társalgási szituációban, amely a nyelvterületre való utazgatás során felmerülhet. Felkészülés nélkül képes bekapcsolódni társalgásokba, amelyek valamely ismert vagy számára érdekes témáról szólnak, illetve kapcsolódnak a mindennapi élethez (pl. család, hobbi, munka, utazás, város (ország) nevezeteségek, kedvenc film, könyv, aktuális események, stb.). A fentebb említett témákból egyszerűbb nyelvi eszközöket használva képes az információcserére, és ki tudja fejezni a közvetlen szükségleteit. Beszéd közben észreveszi a nyelvtani hibákat, menetközben javítja azokat.

**2. Szövegértés**

**2.1. Beszédértés**

A vizsgázó a fontosabb nyelvi fordulatokat és a gyakrabban előforduló előforduló szavakat a fentebb említett témákkal kapcsolatban megérti, valamint az ilyen típusú szövegek lényegét ismeretlen szó előfordulása esetén is képes megérteni (kikövetkeztetni). Megérti azokat a kifejezéseket és a leggyakrabban előforduló szavakat, amelyek a legszűkebben vett személyes életteremmel kapcsolatosak (pl. fontosabb személyi és családi adatok, bevásárlás, környék, munka, jegyvásárlás, stb.). A vizsgázó nagyából megérti a híreket a tévében, és az aktuális eseményekről szóló műsorokat.

**2.2. Olvasás**

A vizsgázó a fenti témákkal kapcsolatos szövegeket képes megérteni. Bizonyos nyilvánvaló információkat az egyszerű, hétköznapi szövegekben, például hirdetésekben, prospektusokban, étlapokon és menetrendekben; továbbá rövid, magánleveleket is képes megérteni. A vizsgázó megérti azokat a szövegeket is, amelyek a gyakrabban előforduló szaknyelvi vagy hétköznapi elemekből épülnek fel.

**3. Beszéd**

**3.1. Beszélgetés**

A vizsgázó képes egyszerűbb kommunikációra, amely során valamely ismert témáról vagy cselekvésről egyszerűen és közvetlenül információt cserél valakivel. A mindennapi párbeszédet is képes hosszabb ideig fenntartani, de általában segítségre szorul, hogy folyamatos maradjon a beszélgetés. Elboldogul a legtöbb olyan társalgási szituációban, amely a nyelvterületen való tartózkodás során felmerülhet. Felkészülés nélkül képes bekapcsolódni olyan társalgásba, amely ismert vagy számára érdekes témáról szól, illetve kapcsolódik a mindennapi élethez (pl. család, hobbi, munka, utazás, város (ország) nevezetességek, kedvenc film, könyv, aktuális események, stb.).

**3.2. Összefüggő beszéd**

A vizsgázó hosszabb mondatokat is használva képes összefüggően beszélni a fentebb említett témákból. Bizonyos szavakkal, kifejezésekkel és egyszerűbb fogalmazásmóddal beszélni tud a családtagjairól és másokról, az életkörülményeiről, a tanulmányairól, a jelenlegi és a korábbi állásairól. Egyszerűbb módon képes összekapcsolni a mondatait. Képes beszámolni az élményeiről, bizonyos eseményekről, az álmairól, a reményeiről és a terveiről. Röviden indokolni és magyarázni is tud a véleményét, a terveit. El tud mesélni egy történetet, egy könyv vagy film cselekményét, valamint le tudja írni, hogy hogyan hatott rá a mű.

**4. Írás**

A vizsgázó képes megírni rövid, egyszerűen összekapcsolt elemekből álló szöveget az ismert vagy számára érdekesnek tartott témákról. Továbbá élményekről, benyomásokról szóló magánlevelet is képes megfogalmazni. Írás közben képes összetett mondatok alkotására.

**Az alapvizsga** írásbeli (olvasáskészség, nyelvhelyességi teszt, íráskészség, hallott szövegértés) és szóbeli (téma kifejtés, képleírás, szituáció vagy fordítás[[1]](#footnote-1)) részekből áll.

A vizsga eredménye: az írásbeli és a szóbeli vizsga összesített átlaga

Az eredmény kiszámítása[[2]](#footnote-2):

93-100 % - jeles

76-92 % - jó

66-75 % - közepes

61-65 % - elégséges

0-60 % - elégtelen

Amennyiben az írásbeli vagy a szóbeli részeredménye elégtelen, akkor a vizsga egésze is elégtelen.

A vizsga anyaga (nyelvtan, szókincs, témakörök):

*Хавронина С.А*. Русский язык в упражнениях. Учебное пособие (для говорящих на английском языке). Москва, Курсы, 2008. – 384 с.

*Мелех Н. Т. , Баранова И. И*. Русские падежи. Санкт-Петербург, 2005.

*Чернышов С. И*. Поехали (начальный курс). Санкт-Петербург, Златоуст, 2009.

*Новикова Н.С*. Удивительные истории. 116 текстов для чтения, изучения и развлечения: учеб.пособие / Н.С. Новикова, О.М. Щербакова. – 4-е изд.,испр. – Москва, Флинта: Наука, 2005. – 368 с.

*Erdei Ilona*: „350 nyelvtani gyakorlat. Orosz nyelvtani gyakorlókönyv A1–A2–B1 színt. Szeged, JATE, 2008.

*Kozma Zsuzsanna*: Orosz nyelvvizsga (alapfok) szóbeli és írásbeli feladatok. Budapest, Corvina, 2011.

Коммуникативный курс от Юланг (А1–А2–В1).

**Szóbeli vizsga:** irányított beszélgetés orosz nyelven (meghatározott témakörök (3-5 perc), képleírás és vélemény kifejtés (3-5 perc), szituáció vagy fordítás (3-5 perc)).

Hossza: max. 15 perc

*Bemutatkozás:*

Magamról és a családról (ki vagyok, hány éves, hol lakom, hol tanulok és mivel foglalkozom (dolgozom) a tanulás mellett, családtagok, baráti kapcsolatok, mit szeretek, mit nem szeretek, miről álmodom stb.).

Az általános bemutatkozás mindenki számára kötelező!

*Irányított beszélgetés:*

Ezután a hallgatók választanak egy témakör kártyát és a kártyán megadott a) vagy b) altémából választ, amiről szeretne beszélni. Szükség szerint a vizsgáztató belekérdezhet a kártyán szereplő más témába is.

További témakörök:

1. ***Magyarország és Oroszország***
2. **Magyarország**  
   Miről híres Magyarország és a magyarok a világban? Milyen hungarikumokról tud mesélni? Mit mutatna meg külföldi ismerősének Budapesten/Magyarországon? Miért?
3. **Oroszország**  
   Hasonlítsa össze Oroszországot és Magyarországot (éghajlat, kultúra, szokások).  
   Szívesen élne-e Oroszországban? Ha igen, akkor hol, melyik városban?
4. ***Szabadidő és hobbik***
5. **Szabadidő**  
   Hogyan szokott kikapcsolódni? Az aktív vagy a passzív kikapcsolódást szereti-e jobban? Miért? Hol szeret kikapcsolódni: otthon vagy inkább elmegy valahova? Miért? Mik a szabadidő eltöltésének hasznos és kevésbé hasznos módjai?
6. **Hobbi**

Van-e hobbija? Ha nincs, akkor miért? Milyen fura hobbit ismeri?

1. ***Divat és öltözködés***
2. **Divat**  
   Milyen az Ön öltözködési stílusa? Milyen ruhákat (nem) kedvel? Miért? Mi a véleménye a divatról?
3. **Öltözködés**  
   Fontos-e divatosan öltözködni? Milyen tapasztalatai vannak az online ruhavásárlással és a használtruhaboltokkal?
4. ***Utazás***
5. **Utazási formák**  
   Milyen távolsági közlekedési eszközöket ismer? Ön melyikkel szeret utazni leginkább és miért? Mik az egyéni és a társasutazás előnyei és hátrányai?
6. **Úti élmények**  
   Milyen gyakran és hova szokott utazni? Hol és hogyan szokott szállást foglalni?  
   Milyen fajta utazást kedvel: vízparti nyaralást, hegyi túrázást vagy városlátogatást és miért?
7. ***Városi közlekedés***
8. **Utazás az egyetemre/munkahelyre**  
   Mennyire elégedett fővárosi tömegközlekedésével és miért (nem)?  
   Mi éri meg jobban: autózni, taxizni vagy tömegközlekedést használni? Mennyire tartja drágának a tömegközlekedést?
9. **Közlekedés**  
   Melyik a kedvenc városi közlekedési eszköze és miért? Milyen tanácsot adna a tömegközlekedéssel kapcsolatban egy olyan külföldinek, aki először jár Magyarországon?
10. ***Étkezés***
11. **Étkezési szokások**  
    Hol és mit szokott enni hétköznapokon/hétvégén? Melyik a kedvenc cukrászdája/kávézója/étterme és miért? Mit jelent az egészséges étkeztetés? Mi a kedvenc étele? Mesélje el a receptet?
12. **Otthoni étkezés, vendéglátás**  
    Írja le családjának egy átlagos étkezését. Fontos-e, hogy a család időnként együtt étkezzen? Miért (nem)? Meséljen egy alkalomról, amikor vendégül látott valakit az otthonában vagy kerti partin.
13. ***Vásárlás és szolgáltatások***
14. **Vásárlási szokások**  
    Milyen üzletek vannak a lakóhelyén? Melyik a kedvenc üzlete? Miért? Szokott-e bevásárlóközpontban vásárolni? Miért (nem)? Szokott-e piacra járni? Miért (nem)? (Mit) szeret vásárolni? Miért (nem)?
15. **Szolgáltatások és reklámok**   
    Milyen szolgáltatásokat szokott igénybe venni (posta, bank, fodrász, kozmetikus, szerelők stb.)? Mi alapján választja a szolgáltatást? Szereti-e a reklámokat (az utcán, TV-ben, interneten stb.) vagy inkább zavarják Önt? Hol és hogyan érdemes reklámozni? Miért?
16. ***Egészség, egészségmegőrzés, sport***
17. **Egészséges életmód**  
    Egészségesen élnek-e a magyarok? Miért (nem)?  
    Mi a véleménye a dohányzásról és az alkoholfogyasztásról? Hogyan lehet abba hagyni?
18. **Sport/olás**  
    Milyen nyári/téli sportok népszerűek hazánkban? Miért?  
    Jónak tartja-e a mindennapos iskolai testnevelést? Fontos-e, hogy osztályozzák is?
19. ***Kultúra (tévé, mozi, színház, zene, koncert, fesztivál)***
20. Otthon vagy moziban szeret jobban filmet nézni? Miért? Milyen előnyei vannak az egyiknek és a másiknak? Meséljen el, hogy milyen filmet előadást látott legutóbb?
21. Szokott-e színházba/koncertre/ fesztiválra járni?

Miért (nem) járnak az emberek moziba/színházba/koncertre/fesztiválokra?

Meséljen el, hogy milyen színházi előadást látott legutóbb?

*Képleírás* *és vélemény kifejtés:*

A vizsgázónak a megadott témákból két képet kell húzni és kiválasztani azt, amiről szeretne beszélni.

*Szituáció vagy fordítás:*

* A vizsgázónak a megadott témákból két kártyát kell húzni és kiválasztani azt a szituációs helyzetet, amelyet a vizsgázóval szeretne eljátszani
* A megadott témákból orosz nyelvű szöveg lényeges információinak közvetítése magyar nyelven (max. 10 mondat) A hallgató két kártyából (szövegből) választhat.

1. Online vagy kontaktvizsga függvénye [↑](#footnote-ref-1)
2. A ponthatárok tájékoztató jellegűek [↑](#footnote-ref-2)